**Κόνιτσα 11/04/2019**

**ΔΕΛΤΙΟ ΤΥΠΟΥ**

**Βράβευση του Δήμου Κόνιτσας για τη στήριξή του στο άθλημα από την Ομοσπονδία Χειροσφαιρίσεως Ελλάδος**

Την Τετάρτη 10 Απριλίου 2019 ο Δήμαρχος Κόνιτσας κ. Ανδρέας Παπασπύρου, ο Πρόεδρος του Δημοτικού συμβουλίου Κόνιτσας κ. Γεώργιος Ρόμπολος και ο εντεταλμένος Σύμβουλος της Περιφέρειας Ηπείρου κ. Ιωάννης Καραμπίνας, μετά από πρόσκληση της Ομοσπονδίας Χειροσφαιρίσεως Ελλάδος, μετέβησαν στην Κοζάνη και παρέστησαν στον αγώνα των ομάδων ανδρών Ελλάδα – Τουρκία για τα προκριματικά του Euro 2020.

Στο ημίχρονο του αγώνα με απόφαση της Ομοσπονδίας τιμήθηκε ο Δήμος της Κόνιτσας για τη στήριξη και συμβολή του στο άθλημα. Ο Δήμος μας θεωρεί σημαντική την αναγνώριση της προσφοράς ενός μικρού Δήμου, ευχαριστεί ιδιαίτερα την Ομοσπονδία γι΄ αυτή την απόφαση και αισθάνεται ικανοποίηση που η διαρκής προσπάθεια εξωστρέφειας αποδίδει καρπούς.

Ο Δήμος θα συνεχίσει να στηρίζει ενεργά ανάλογες δράσεις, αναγνωρίζοντας τα οφέλη της ενασχόλησης με τον αθλητισμό και συντελώντας στο μέτρο του δυνατού να γίνει πράξη το «Νους υγιής εν σώματι υγιεί».